Številka: 900-83/2012-3

Datum: 13. 4. 2012

**Z A P I S N I K**

10. redne seje Sveta Četrtne skupnosti Rožnik MOL, ki je bila v sredo, 4. 4. 2012 ob 18.00 uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana, sklical in vodil predsednik Sveta Četrtne skupnosti Rožnik, MOL gospod Anton Gunde (v nadaljevanju: predsedujoči).

NAVZOČI ČLANI SVETA: Tatjana Burnik, Dušan Fatur, Anton Gunde, Selma Halilović, Borut Knez, Rastko Korošec, Saša Novak, Tomaž Šemrov, Vesna Škerl, Živa Vidmar in Jožica Vrhunc.

ODSOTNI ČLANI SVETA: Gregor Ciglar, Tomaž Čučnik, Ana Iskra in Daniel Kušer.

OSTALI NAVZOČI: Špela Šivavec in Edita Vreg, javni uslužbenki SLS, MU, MOL.

Predsedujoči je pozdravil prisotne člane sveta in ugotovil, da je od 15 članov sveta prisotnih 11 članov, kar pomeni, da je bil svet sklepčen in je lahko začel z delom.

**Seja se je snemala.**

Seja je bila sklicana z naslednjim

**DNEVNIM REDOM:**

1. **Pregled in potrditev zapisnika 9. redne seje Sveta Četrtne skupnosti Rožnik, MOL.**
2. **Potrditev zaključnega računa ČS Rožnik MOL za leto 2011.**
3. **Potrditev izvedbenega načrta izvajanja programov in projektov Četrtne skupnosti Rožnik MOL vezanih na izvrševanje finančnega načrta za leto 2012.**
4. **Pobude in predlogi članov sveta Četrtne skupnosti Rožnik.**
5. **Razno.**

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 9. REDNE SEJE SVETA ČETRTNE SKUPNOSTI ROŽNIK, MOL**

Predsedujoči je prisotne člane sveta pozval, da podajo morebitne pripombe na predlog zapisnika.

Gospa Živa Vidmar je pripomnila, da se predlog, ki ga je poslala po elektronski pošti tik pred, 9. redno sejo in na seji ni bil prebran, doda kot priloga k zapisniku.

Razprave o predlogu zapisnika ni bilo, zato je predsedujoči dal na glasovanje naslednji:

**Predlog SKLEPA št.: 1/10:**

**Svet Četrtne skupnosti Rožnik, Mestne občine Ljubljana, je potrdil zapisnik 9. redne seje Sveta Četrtne skupnosti Rožnik, MOL. Predlog, gospe Žive Vidmar, posredovan preko elektronske pošte se doda kot priloga k zapisniku.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 1/10 je bil sprejet.**

**AD 2**

**POTRDITEV ZAKLJUČNEGA RAČUNA ČS ROŽNIK MOL ZA LETO 2011**

Člani sveta so skupaj z vabilom na sejo prejeli celoten zaključni račun za leto 2011. Predsedujoči je prepričan, da so gradivo vsi prebrali. Skupaj s strokovno službo je pripravljal zaključni račun, in opozoril na dejstvo, da je v zaključnem računu zaznati preveč zadovoljstva glede sodelovanja z Mestno upravo, Mestnim svetom in županom. Predlogi, katere je pristojnim službam MOL-a Svet Četrtne skupnosti Rožnik posredoval, v večini primerov niso bili upoštevani, zato ne moremo govoriti o zadovoljstvu, ampak o nezadovoljstvu.

Gospa Živa Vidmar je opozorila, da je bil že pred leti na seji Mestnega sveta odobren most čez Glinščico med Bizjakovo cesto in Cesto Rožna dolina VI. V zadnjem OPPN-ju pa je razvidno; na omenjenem delu bodo gradili tri stanovanjske stolpiče s približno petsto novimi stanovalci in most bo ohranil le funkcijo prehoda za pešce in kolesarje.

Predsedujoči je prisotnimi povedal, da ne ve zakaj so po novi stanovanjski soseski Brdo avtobusne niše, saj ni še znano kako bo vozil avtobus mestnega potniškega prometa, ker sestanka s pristojnimi še vedno ni bilo.

Gospod Dušan Fatur je menil, da so to trajne in zelo utemeljene zahteve pri katerih mora svet ČS Rožnik MOL vztrajati.

Predsedujoči je dal na glasovanje naslednji;

**Predlog SKLEPA št.: 2/10:**

**Svet Četrtne skupnosti Rožnik, Mestne občine Ljubljana, potrjuje zaključni račun Četrtne skupnosti Rožnik za leto 2011, s pripombo, da se vsa navedena »zadovoljstva« v sodelovanju z Mestno upravo, Mestnim svetom in županom Mestne občine Ljubljana, spremenijo v »nezadovoljstva«.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 2/10 je bil sprejet.**

Predsedujoči je prisotne seznanil z javno razgrnitvijo dopolnjenega Osnutka sprememb in dopolnitev občinskega prostorskega načrta MOL- izvedbeni del. Trajanje Javne razgrnitve, od 16. aprila do 16. maja 2012. Lokacije JR; spletna stran <http://www.ljubljana.si/>, Oddelek za urejanje prostora MU, MOL, Poljanska cesta 28 in Četrtne skupnosti, v delih za območje posamezne ČS. Javna razprava bo 8. maja 2012 ob 17.00 uri na Gospodarskem razstavišču, kjer bodo predstavniki OUP, MU, MOL predstavili prostorski dokument. Člane sveta je pozval, da si ogledajo Javno razgrnitev in se udeležijo Javne razprave, ter podajo svoje pripombe.

Na glasovanje je dal naslednji;

**Predlog SKLEPA št.: 3/10:**

**Svet Četrtne skupnosti Rožnik, Mestne občine Ljubljana, od pristojnih OUP, MU, MOL zahteva, da se do 16. 4. 2012 dostavijo primerne pregledne karte z obrazložitvijo. Material mora biti tako pregleden, da ga bodo člani Sveta ČS Rožnik, MOL, lahko razumeli.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**AD 3**

**POTRDITEV IZVEDBENEGA NAČRTA IZVAJANJA PROGRAMOV IN PROJEKTOV ČETRTNE SKUPNOSTI ROŽNIK VEZANIH NA IZVRŠEVANJE FINANČNEGA NAČRTA ZA LETO LETO 2012**

Finančna komisija pri Svetu Četrtne skupnosti Rožnik MOL je pripravila predlog izvedbenega načrta, vsi člani sveta, so ga prejeli skupaj z vabilom na sejo.

Predsedujoči je prisotne pozval k razpravi. Izpostavil je program spominskega dneva Četrtne skupnosti Rožnik, ki sovpada s 70. obletnico požiga Brda in Vrhovcev in vprašal po ustreznosti zneska.

Gospa Živa Vidmar je prisotne obvestila, da je članica organizacijskega odbora za pripravo prireditve in povedala, da bo proslava 22. junija. 2012 ob 17.00 uri na igrišču OŠ Vrhovci. Za pokroviteljstvo nad prireditvijo je bil zaprošen župan Zoran Janković, za govornika Janez Stanovnik, prireditev bo povezovala Jerca Mrzel, pel bo ŽPZ Generacija 57. Vsi izvajalci bodo nastopali brezplačno, brezplačno bo tudi ozvočenje. Gospa Živa Vidmar je že dogovorjena z urednico glasila Ljubljana, gospo Nado Šumi, da o prireditvi pripravi članek, objavljen bo v majski številki glasila Ljubljana. Predlagala je da Svet Četrtne skupnosti Rožnik, MOL prireditev podpre.

Rastko Korošec se je strinjal z gospo Živo Vidmar in predlagal, da na prireditev povabimo tudi Italijansko ambasado in o tem obvestimo RTV Slovenija.

Predsedujoči je predlagal, da se v okviru Sveta Četrtne skupnosti Rožnik, MOL ustanovi organizacijski odbor, ki bo strankarsko mešan.

V organizacijski odbor so bili predlagani: poleg Žive Vidmar še; Tomaž Šemrov, Borut Knez in Jožica Vrhunc. Predlagani so s predlogom soglašali, zato je predsedujoči dal na glasovanje naslednji:

**Predlog SKLEPA št.: 4/10:**

**Svet Četrtne skupnosti Rožnik, MOL, za program obeležitve spominskega dneva Četrtne skupnosti Rožnik 2012, ustanavlja organizacijski odbor v sestavi; Živa Vidmar, Tomaž Šemrov, Borut Knez in Jožica Vrhunc.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 4/10 je bil sprejet.**

**in**

**Predlog SKLEPA št.: 5/10:**

**Svet Četrtne skupnosti Rožnik, MOL, za izvedbo programa obeležitve spominskega dneva Četrtne skupnosti Rožnik 2012, nameni 3000,00 (tritisoč evrov) EUR.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 5/10 je bil sprejet.**

V nadaljevanju razprave, je predsedujoči povedal, da na območju Četrtne skupnosti Rožnik, delujejo trije krajevni odbori Rdečega križa in pokrivajo Vrhovce, Brdo in Vič. Nujno je ugotoviti njihovo aktivnost in število članov–socialno ogroženih občanov, za katere poskrbijo. Le območje Rožne doline nima krajevnega odbora Rdečega križa. Meni, da se pri delitvi sredstev svet ČS Rožnik MOL ne more ravnati v skladu z uravnilovko. Delovati bi moral le eden krajevni odbor Rdečega križa in pokrivati celotno območje Četrtne skupnosti Rožnik MOL.

V razpravi, ki se je razvila so sodelovali vsi prisotni člani sveta Četrtne skupnosti Rožnik. Predsedujoči je dal na glasovanje naslednji:

**Predlog SKLEPA št.: 6/10:**

**Svet Četrtne skupnosti Rožnik, MOL, potrjuje izvedbeni načrt izvajanja programov in projektov Četrtne skupnosti Rožnik vezanih na izvrševanje finančnega načrta za leto 2012.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 6/10 je bil sprejet.**

**AD 4**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK, MOL**

Gospa Živa Vidmar je vprašala, kaj se dogaja z Domom krajanov Brdo na Brdnikovi ulici 14?

V razpravi so sodelovali vsi prisotni člani Sveta Četrtne skupnosti Rožnik, predsedujoči je dal na glasovanje naslednji:

**Predlog SKLEPA št.: 7/10:**

**Svet Četrtne skupnosti Rožnik, Mestne občine Ljubljana, prosi g. Vojka Grünfelda, vodjo Službe za lokalno samoupravo, za odgovor, o poteku aktivnosti premoženjskopravnega urejanja, vzpostavitve etažne lastnine Doma krajanov Brdo na Brdnikovi ulici 14 v Ljubljani.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 7/10 je bil sprejet.**

Gospod Rastko Korošec je izpostavil problematiko železniškega prehoda in ureditev pločnikov na Viški cesti do Tržaške ceste. Menda so bili predstavljeni že trije projekti ureditve, vendar Slovenske železnice na projekte nikoli niso dale soglasja. Predlaga, da Svet ČS Rožnik MOL, Slovenskim železnicam pošlje dopis z vprašanjem, kakšni so bili ti projekti in zakaj so jih zavrnili?

V razpravi, ki se je razvila, so sodelovali vsi prisotni člani Sveta Četrtne skupnosti Rožnik, MOL.

Gospa Živa Vidmar je povedala, da bi morala Četrtna skupnost Rožnik MOL vztrajati pri zahtevi ureditve pločnikov.

Na glasovanje je bil dan v razpravi oblikovan naslednji:

**Predlog SKLEPA št.: 8/10:**

**Svet Četrtne skupnosti Rožnik, Mestne občine Ljubljana, pošlje dopis SŽ, ker želi vedeti kakšni so bili predlogi ureditve železniškega prehoda na Viški cesti in zakaj so bili s strani Slovenskih železnic zavrnjeni.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 8/10 je bil sprejet.**

**AD 5**

**RAZNO**

Pri tej točki dnevnega reda ni bilo razprave, zato je predsedujoči ob 19.45 uri sejo zaključil.

Zapisali:

Edita Vreg,

Špela Šivavec

 Anton Gunde

 Predsednik Sveta

 Četrtne skupnosti Rožnik

 Mestne občine Ljubljana